Auto kredīts un auto līzings ir apjomīgi aizdevumi, jo pat nedārgs lietots auto ir liels pirkums, ko nevar segt ar ātro vai patēriņa kredītu. Kredīti auto iegādei aizņem līdz 20-30% no aizņēmēja ikmēneša ienākumiem, tāpēc aizdevuma nepieciešamība jāizvērtē ļoti rūpīgi, it īpaši, ja aizņēmējam jau ir noformēts mājokļa kredīts, patēriņa aizdevums, ir apgādājamie u.tml. Vērā jāņem arī tas, ka auto kredīts un auto līzings ir ilgtermiņa aizdevumi ar atmaksas termiņu līdz 10 gadiem, un ka ienākumiem jābūt stabiliem ne tikai aizdevuma saņemšanas brīdī, bet arī visa līzinga termiņa laikā.nnProvizoriskas aizdevuma kopējās izmaksas var uzzināt vēl pirms pieteikšanās aizdevumam, izmantojot kredītu kalkulatoru aizdevēja mājaslapā. Šis kalkulators aprēķina iespējamo kopējo atmaksas summu un ikmēneša maksājumu atkarībā no vēlamā atmaksas termiņa un aizdevuma pamatsummas. Ņem vērā, ka pēc pieteikuma izvērtēšanas un kredīta piedāvājuma sagatavošanas kopējās aizdevuma izmaksas var gan palielināties, gan samazināties.